Предавање

РЕЧ-ДВЕ О ЕЛЕКТРОНСКОЈ КЊИЗИ
Предавач: Оливера Батајић Сретеновић, доцент на предмету Графика књиге, ФПУ
Кућа Ђуре Јакшића, 29. мај 2015, у 16 часова

Како смо стигли до читања на таблету и паметном телефону? Каква је природа књиге и да ли је оправдано да и она буде интерактивна? У друштву у којем све поприма димензије спектакла, своје место нашла је и књига. Прво као штампана интерактивна књига, потом у електронском и најзад у дигиталном облику. Иако задржава свој вишевековни облик, данас дефинисан границама екрана, структурално и идејно потпуно је другачија. Увођењем овакве, нове књиге мења се и начин читања. Са линеарног прелази се на паралелно или динамичко, какав је и сам медиј са којег се чита. У промени која је започела индустријализацијом и могућношћу брзог умножавања – околностима које копију стављају изнад оригинала – велику улогу има компјутеризација. Питања којима се овде бавимо су да ли су класична књига и класичан начин читања постали монотони за савременог човека и да ли књига данас може да постоји једино као део општег компјутеризованог спектакла.

